Rikunarita-ORG/Wikinium huggingface dataset:
# Bing Crosby

| Bing Crosby |
| --- |
| američki pjevač i filmski glumac |
| Rođenje |  (1903-05-02) 2. maj 1903. Tacoma (Washington), SAD |
| Smrt | 14. oktobar 1977(1977-10-14) (74 godine) Madrid, Španija |

**Bing Crosby** (Bing Krozbi) (Tacoma, 2. maj 1904. - Madrid, 14. oktobar 1977.), američki pjevač i filmski glumac

Svjetsku popularnost stekao je u muzičkim filmovima *Carski valcer*, *Najveći pjevač Amerike*. Oskarom je nagrađen za ulogu u filmu *Idući svojim putem* 1944. godine. Tvorac je pjevačkog stila koji su kasnije preuzeli Frank Sinatra i Dean Martin. Pjesmom *"White Christmas"* srušio je sve rekorde u prodaji ploča.

## Također pogledajte

* Glumci
	+ Spisak glumaca i glumica
* Oskar

## Vanjski linkovi

* Bing Crosby na IMDb-ju

Nedovršeni članak Bing Crosby koji govori o **biografijama** treba dopuniti. Dopunite ga prema pravilima Wikipedije.
# Richard Nixon

| Richard Nixon |
| --- |
|  |
| 37. predsjednik Sjedinjenih Američkih Država |
| **Vrijeme na dužnosti** 20. januar 1969 – 9. august 1974. |
| Prethodnik | Lyndon B. Johnson |
| Nasljednik | Gerald Ford |
| 36. potpredsjednik Sjedinjenih Američkih Država |
| **Vrijeme na dužnosti** 20. januar 1953 – 20. januar 1961. |
| Prethodnik | Alben Barkley |
| Nasljednik | Lyndon B. Johnson |
| Lični podaci |
| Rođenje |  (1913-01-09) 9. januar 1913. Yorba Linda (Kalifornija) |
| Smrt | 22. april 1994(1994-04-22) (81 godina) New York |
| Nacionalnost | Amerikanac |
| Politička stranka | Republikanska stranka |
| Djeca | Tricia Julie |
| Obrazovanje | Whittier College Duke University |
| Vjera | Kveker |
| Potpis |  |

**Richard Milhous Nixon** (9. januar 1913 – 22. april 1994) bio je američki pravnik, 37. predsjednik Sjedinjenih Američkih Država.

Na dužnost Predsjednika SAD-a je stupio 1969. godine, a ostavku na svoju poziciju je dao 1974. godine, time postavši jedini američki predsjednik koji je odstupio od svog mandata. Kako navode tadašnji mediji, njegova ostavka je bila povezana sa državnim skandalom nazvanim *Watergate*, a Nixona je indirektno razotkriven kao saučesnik u bezbrojnim kriminalnim radanjama, te aferema sa presluškivanjem snimaka tajne službe.

Također je u dva mandata obavljao dužnost 36. potpredsjednika SAD-a (1953 - 1961 godine) kao zamjenik Dwight D. Eisenhowera.

Nixon je bio istaknuti diplomata u odnosima SAD-a sa strateškim vanjsko-političkim silama, posebno pregovorima sa Sovjetskim Savezom i Kinom, te američkom uticaju i udjelu u Vijetnamskom ratu.

Kao predsjednik nametnuo je i regulirao cijene i plaće unutar državnog budžeta. Uticao je na reforme u radu socialnih službi uvođenjem indexa (Social Security), a također kreirao je i Supplemental Security Income (SSI).

On je svojom uticajnom politikom uklonio i najmanje preostale tragove dotadašnjeg ekonomsko-društvenog mjerila standarada izraženog u zalihama zlata (gold standard).
Također je osnivač Američke agencije za zaštitu okoliša (*Environmental Protection Agency* ili EPA) te Sindikalnog zdravstvenog osiguranja/ fonda implementiranog kroz Filadelfijski plan (Philadelphia Plan)

Za vrijeme svoje vladavine je uveo tzv. ’’daily press event’’; javno obraćanje medijima i ’’daily message for the media’’ za novinare iz cijele zemlje.

## Vanjski linkovi

## Reference

* Richard Nixon na Wikimedia Commonsu
# International Standard Book Number

International Standard Book Number| 13-znamenkasti ISBN, 978-3-16-148410-0, predstavljen EAN-13 bar kodom |
| Skraćenica | ISBN |
| Uveden | 1970. (1970) |
| Upravljačka organizacija | International ISBN Agency |
| Broj cifara | 13 (prvobitno 10) |
| Cifre za provjeru | Ponderirani zbir |
| Primjer | 978-3-16-148410-0 |
| Veb-sajt | www.isbn-international.org |

**International Standard Book Number** (**ISBN**) jest jedinstveni numerički komercijalni indentifikator za knjige.

ISBN se dodjeljuje svakom izdanju i varijaciji (izuzev ponovnog izdavanja) knjige. Naprimjer, ebook, izdanja u mehkom i tvrdom uvezu iste knjige bi sve imale različite ISBN. ISBN ima 13 cifri ako je dodijeljen poslije 1. januara 2007. i 10 cifri ako je dodijeljen prije 2007. Metoda dodjeljivanja ISBN je bazirana po državama, i razlikuje se od države do države, te često ovisi o veličini izdavačke industrije unutar države.

Početna ISBN konfiguracija prepoznavanja ostvarena je 1967. i zasnivala se na 9 cifri *Standard Book Numbering* (SBN) stvorenog 1966. godine. ISBN format od 10 cifri je razvila Međunarodna organizacija za standardizaciju (ISO) i objavljen je 1970. kao međunarodni standard ISO 2108 (SBN kod se mogao pretvoriti u deset cifri ISBN a dodavajući mu nulu ispred).

Povremeno, knjiga se može pojaviti bez odštampanog ISBN a ako je štampana privatno ili autor ne prati uobičajene ISBN postupke; međutim, ovo može biti naknadno ispravljeno.

Drugi identifikatori, International Standard Serial Number (ISSN), identifikuju periodične publikacije, kao što su magazini; a International Standard Music Number (ISMN) pokriva muzička dostignuća.

## Napomene

## Reference
# IMDb

| IMDb |
| --- |
|  |
| URL | imdb.com |
| Komercijalan | Da |
| Vrsta sajta | Online baza filmova, serija i video igara |
| Dostupni jezik/-ci | Engleski |
| Vlasnik | Amazon.com |
| Autor | Col Needham |
| Početak rada | 17. oktobar 1990. |
| Alexa rejting |  50 (decembar 2015) |
| Trenutni status | aktivan |

**IMDb** (**Internet Movie Database**) jest baza podataka filmova, televizijskih serija, video produkcija i video igara kao i osoba koje su na tim projektima djelovale. Aktuelno postoje podaci za više od 457.000 filmskih produkcija svih vrsta i preko 1.800.000 osoba (glumaca, režisera, i ostatd.). Upotreba je uglavnom besplatna. IMDbPro.com nudi uz novčanu naknadu mnoge dodatne informacije.

U datoteci se nalazi najveći broj svih kino i televizijskih filmova od samih početaka razvoja kinematografije. Drugačije nego kod drugih projekata arhivirane su i pornografske produkcije. Nedostajale informacije mogu posjetioci da dodaju (nakon što su se registrirali).

Filmovi mogu biti ocijenjeni i komentirani. Na taj način sačinjavaju se liste 250 najboljih i 100 najlošijih filmova.

## Historija nastanka

Nastanak IMDb datoteke potiče iz newsgrupe (Newsgroup) rec.arts.movies. Još prije 1990. godine, posjetioci te grupe počeli su praviti liste sa filmovima, glumacima, režiserima, itd. i redovno ih publicirali. Već u oktobru 1990. godine bilo je oko 23.000 podataka koje je Col Needham uz pomoć nekoliko programa ubacio u prvu datoteku – Internet Movie Database: Episode I – The Text-Only Unix Version. Taj sistem se ne može porediti sa današnjim. Da bi se datoteka mogla koristiti, morao se cjeli program kopirati na lični računar.

Datoteka je 1993. godine postala biti dostupna i preko e-maila. Kratko nakon toga, još prije nastanka prvog internet pretraživača (webbrowser) NSCA Mosaic, realizirana je i prva internet verzija.

Stalno rastući broj posjetilaca i podataka doveo je 1996. godine, uz velike kritike i debate, do pretvaranja tog projekta u jednu firmu.
Vlasnici firme su bili isti oni, koji su i do tada na tom projektu (uglavnom pored škole i posla) radili.

Do 1998. godine se veličina datoteke, za razliku prema 1996. godini udvostručila.
Nakon nekoliko odbijenih ponuda za prodaju datoteke, vlasnici firme su se odlučili prodati cijeli projekat internet knjižari Amazon.com.

Korijeni IMDb su i danas još prepoznatljivi. Datoteka živi većim dijelom od dobrovoljnog rada svojih posjetilaca(citat potreban).

## Reference

## Vanjski linkovi

* IMDb.com (en)
* IMDbPro.com (en)
* IMDb.de (de)
# 8. mart

|  |
| --- |
| * Feb
* **Mart Apr
 |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 |

**8. mart / ožujak (8. 3)** jest 67. dan godine po gregorijanskom kalendaru (68. u prestupnoj godini). Do kraja godine ima još 298 dana.

## Događaji

* 1917 – Februarska revolucija,narod Rusije diže revoluciju protiv cara Nikole II. na vlast dolazi privremena vlada na čelu sa Aleksandrom Fjodorovičem Kerenskim.
* 1953 – Predstavljena Cockta, jugoslavenska verzija Coca Cole.
* 1998 – Počelo 33. svjetsko prvenstvo u biatlonu u muškoj i 15. prvenstvo u ženskoj konkurenciji, na slovenskoj Pokljuki;
* 2010 – Istočnu Tursku pogodio potres jačine 6,1 stepeni. 51 osoba je poginula, stotine povrijeđeno, 287 građevina je uništeno, a oko 700 teško oštećeno.

## Rođeni

### 15. vijek

* 1491 – Il Rosso Fiorentino, italijanski slikar

### 18. vijek

* 1714 – Carl Philipp Emanuel Bach, njemački kompozitor i čembalist;

### 19. vijek

* 1879 – Otto Hahn, njemački hemičar i fizičar
* 1883 – Daniel Starch, američki psiholog i stručnjak za istraživanje tržišta

### 20. vijek

* 1907 – Konstantin Karamanlis, grčki političar i državnik
* 1917 – Ernst von Glasersfeld, njemačko-američki filozof, psiholog i kibernetičar
* 1924 – Georges Charpak, francuski fizičar i dobitnik Nobelove nagrade za fiziku 1992.
* 1933 – Marko Martinović, hrvatski i bosanskohercegovački pjesnik
* 1945 – Ladislav Žižka, čehoslovački biatlonac
* 1946.
	+ Urs Brechbühl, švicarski biatlonac
	+ Jasna Diklić, bosanskohercegovačka pozorišna i filmska glumic
* 1948 – Victor Fontana, rumunski biatlonac
* 1949 – Antonello Venditti, italijanski kantautor
* 1950 – Seid Memić Vajta, bosanskohercegovački pjevač
* 1965 – Geir Einang, norveški biatlonac
* 1968 – Irina Merkušina, sovjetska i ukrajinska biatlonka.
* 1976 – Aida Čorbadžić, bosanskohercegovačka operska pjevačica
* 1978 – Outi Kettunen, finska biatlonka.
* 1979 – Helena Minić, hrvatska glumica
* 1988 – Fanny Horn Birkeland, norveška biatlonka, svjetska prvakinja u biatlonu

## Umrli

### 18. vijek

* 1702 – Vilim III, engleski, škotski i irski kralj

### 19. vijek

* 1869 – Hector Berlioz, francuski kompozitor
* 1874 – Millard Fillmore, američki političar i predsjednik

### 20. vijek

* 1910 – Risto Milić, srpski pjesnik
* 1923 – Johannes Diderik van der Waals, holandski fizičar
* 1930 – William Howard Taft, američki političar i predsjednik
* 1942 – José Raúl Capablanca, kubanski šahista
* 1996 – Mladen Stahuljak, hrvatski kompozitor i dirigent
* 1998 – Mustafa Hajrulahović, general Armije Republike Bosne i Hercegovine

## Praznici

* Međunarodni dan žena

## Vanjski linkovi

* Na današnji dan (8. mart), BBC.co.uk (en)
* Na današnji dan (8. mart), nytimes.com (en)
# 26. oktobar

|  |
| --- |
| * Sep
* **Oktobar Nov
 |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 |

**26. oktobar / listopad (26. 10)** jest 299. dan godine po gregorijanskom kalendaru (300. u prestupnoj godini). Do kraja godine još je 66 dana.

## Događaji

### 14. vijek

* 1377 – U Milama (danas Arnautovići) kraj Visokog u blizini Sarajeva, bosanski Ban Tvrtko I Kotromanić krunisan za prvog bosanskog kralja, uzevši pritom titulu *kralj Srbljem, Bosni, Primorju, Humsci zemlji, Donjim krajem, Zapadnim stranam, Usori, Soli i Podrinju...*

### 20. vijek

* 1964 – Sava poplavila Zagreb i okolinu. Ukupno 200.000 ljudi bilo je pogođeno katastrofom.

### 21. vijek

* 2002 – U napadu ruskih specijalnih jedinica na moskovsko pozorište, u kojem se odvijala talačka kriza, stradala 129 civila i 41 čečenski terorist.
* 2007 – U sazviježđu Kipar, u orbiti zvijezde HD 4113 otkrivena vansolarna planeta.
* 2010 – Erupcija vulkana Mount Merapi u Indoneziji usmrtila 13 ljudi.
* 2021 – U Dubaiu u Ujedinjenim Arapskim Emiratima prvom partijom počelo Svjetsko prvenstvo u šahu 2021.

## Rođeni

### 17. vijek

* 1611 – Antonio Coello, španski književnik
* 1673 – Dimitrie Cantemir, rumunski naučnik
* 1685 – Giuseppe Domenico Scarlatti, italijanski barokni kompozitor

### 18. vijek

* 1759 – Georges Danton, jedan od predvodnika Francuske revolucije
* 1800 – Helmuth Karl Bernhard Graf von Moltke, pruski vojskovođa

### 19. vijek

* 1802 – Mihajlo I, portugalski kralj
* 1842 – Vasilij Vereščagin, ruski slikar
* 1854 – Ksaver Šandor Gjalski, hrvatski književnik
* 1880 – Andrei Bely, ruski pjesnik i teoretičar
* 1883 – Paul Pilgrim, američki atletičar i olimpijski pobjednik
* 1900 – Karin Boye, švedska književnica

### 20. vijek

* 1902 – Henrietta Hill Swope, američka astronomkinja
* 1911 – Mahalia Jackson, američka pjevačica gospela
* 1916 – François Mitterrand, francuski državnik
* 1919 – Muhamed Reza Pahlavi, perzijski šah
* 1920 – Sarah Lee Lippincott, američka astronomkinja
* 1936 – Etelka Kenéz Heka, mađarska haiku-pjesnica, spisateljica, književnica, autorka i pjevačica iz Hrvatske
* 1942 – Zdenko Runjić, dalmatinski kompozitor
* 1947 – Hillary Rodham Clinton, američka pravnica i političarka, bivša prva dama SAD-a
* 1966 – Zlatko Dalić, hrvatski nogometaš i trener
* 1968 – Robert Jarni, hrvatski nogometaš
* 1974 – Haris Alijagić, bosanskohercegovački prevodilac i autor
* 1984 – Sasha Cohen, američka klizačica
* 1990.
	+ Tatjana Akimova, ruska biatlonka.
	+ Jekaterina Avakumova, ruska i južnokorejska biatlonka
	+ Ilka Štuhec, slovenska alpska skijašica
* 1992 – Anja Eržen slovenska biatlonka

## Umrli

* 1929 – Aby Warburg, njemački historičar umjetnosti
* 1957 – Gerty Cori, češko-austrijsko-američka biohemičarka
* 2013 – Vinko Coce, hrvatski tenor

## Praznici

## Vanjski linkovi

* Na današnji dan (26. oktobar), *BBC.co.uk* (en)
* Na današnji dan (26. oktobar), *nytimes.com* (en)
# Hollywood

Holivudski znak, 2022.
**Hollywood** je kvart u središnjem dijelu Los Angelesa, California, prepoznatljiv kao dom američke filmske industrije, uključujući nekoliko njegovih historijskih studija. Njegovo ime postalo je skraćenica za industriju i ljude povezane s njom.

Hollywood je osnovan kao općina 1903. Konsolidiran je s gradom Los Angelesom 1910. godine i ubrzo nakon toga pojavila se ugledna filmska industrija, koja je na kraju postala najprepoznatljivija filmska industrija na svijetu. Hollywood je kao općina uključen 14. novembra 1903., glasanjem 88 za i 77 protiv. 30. januara 1904., holivudski glasači odlučili su sa 113 prema 96, za protjerivanje alkoholnih pića iz grada, osim kada se prodaje u medicinske svrhe. Ni hotelima ni restoranima nije bilo dopušteno da poslužuju vino ili alkoholna pića prije ili nakon jela.

Od 1912. godine velike kompanije za snimanje filmova pokrenule su proizvodnju u blizini ili u Los Angelesu. Početkom 1900-ih većinu patenata za filmove držala je kompanija Thomas Edison Motion Patents za filmove u New Jerseyju, a filmaši su često tuženi da zaustave svoje produkcije. Da bi izbjegli ovo, filmaši su se počeli preseljavati zapadno u Los Angeles, gdje su se pokušaji nametanja Edisonovih patenata lakše izbjegli. Također, vrijeme je bilo idealno i bio je brz pristup raznim postavkama scena za snimanje. Los Anđeles je postao glavni grad filmske industrije u Sjedinjenim Državama. Planine, ravnice i niske cijene zemljišta učinili su Hollywood dobrim mjestom za osnivanje filmskih studija.

Nagrade Akademije održavaju se krajem februara / početkom marta (od 2004.) svake godine, čime se odaje počast prethodnoj godini u filmu. Prije 2004. godine, održani su krajem marta / početkom aprila. Od 2002. godine, Oscari se održavaju u njihovom novom domu u pozorištu Dolby (nekadašnji Kodak) na holivudskom Bulevaru i Highland Avenue.

## Reference